CELEX: 62014TN0694
Language: et
Date: 2014-09-22 00:00:00
Title: Kohtuasi T-694/14: 22. septembril 2014 esitatud hagi – EREF versus komisjon

17.11.2014   
            
            
               ET
            
            
               Euroopa Liidu Teataja
            
            
               C 409/56
            
         22. septembril 2014 esitatud hagi – EREF versus komisjon
   (Kohtuasi T-694/14)
   2014/C 409/77
   Kohtumenetluse keel: inglise
   
      Pooled
   
   
      Hageja: European Renewable Energies Federation (EREF) (Brüssel, Belgia) (esindaja: advokaat U. Prall)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 28. juuni 2014. aasta teatise „Keskkonna- ja energiaalase riigiabi suunised aastateks 2014–2020” (ELT C 200, lk 1) sätted, mis puudutavad abi kokkusobivuse hindamist ELTL artikli 107 lõike 3 punkti c alusel peatükis 3.3.2 „Tegevusabi taastuvatest allikatest toodetud energiale” seoses taastuvenergia toetuskavade koostamisega;
            
         
               —
            
            
               mõista kõik kohtukulud, kaasa arvatud hageja kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide pädevuse puudumise kohta.
               
                           —
                        
                        
                           Komisjonil puudus suuniste vastuvõtmiseks pädevus, kuna Euroopa seadusandjal on energeetika valdkonnas piiratud pädevus. ELTL artikli 194 kohaselt ei või kehtestada liikmesriikidele taastuvenergia tehnoloogianeutraalseid toetuskavasid, kuna sellega kahjustatakse nende suveräänseid õigusi energeetika vallas. Euroopa Komisjon ei ole liidu seadusandja ega või kasutada suuniseid, et võtta vastu kvaasi-õigusakt, mis on vastuolus liidu teiseste õigusnormidega ehk taastuvenergia direktiiviga 2009/28/EÜ.
                        
                     
         
               2.
            
            
               Teine väide põhjendamiskohustuse rikkumise kohta.
               
                           —
                        
                        
                           Suuniste vastuvõtmisel rikkus komisjon põhjendamiskohustust ning seega olulist menetlusnormi. Ei suunistes ega mõjude hinnangus ei ole piisavalt põhjendatud poliitilist valikut teha põhimõtteliselt kõikidele liikmesriikidele kohustuslikuks kehtestada taastuvenergia toetamiseks tehnoloogianeutraalne konkureeriv pakkumismenetlus.
                        
                     
         
               3.
            
            
               Kolmas väide proportsionaalsuse põhimõtte rikkumise kohta.
               
                           —
                        
                        
                           Lisaks rikkus komisjon suuniste vastuvõtmisel proportsionaalsuse põhimõtet, kuna suunistes välja pakutud meetmed ei ole sobivad, et saavutada teatavaks tehtud liidu eesmärgid taastuvenergia edendamiseks ja moonutava mõju vähendamiseks. Peale selle ei ole need meetmed proportsionaalsed ning panevad ülemäärase koormuse nii liikmesriikidele, kes peaaegu kõik peavad oma taastuvenergia toetuskavasid uuendama, kui ka isikutele, kes peavad pakkumismenetluses osalemise tõttu täiendavat halduskoormust kandma.
                        
                     
         
               4.
            
            
               Neljas väide võimu kuritarvitamise kohta.
               
                           —
                        
                        
                           Komisjon on suunistega võimu kuritarvitanud. Tundub, et komisjon püüab suuniste vastuvõtmisega reguleerida valdkondi, milles liidu seadusandjal pädevus puudub, ning väidab, et nende meetmete eesmärk, millega olemuslikult püütakse ühtlustada taastuvenergia toetamist liidus, on tagada teatavate riigiabi meetmete kokkusobivus siseturuga.